Kopaničiarske májovky, KD Samka Dudíka Myjava, 12. máj 2023, od 19.00h.
Mesto Myjava vás srdečne pozýva na spoločný program Folklórneho súboru Kopaničiar a Folklórneho súboru Ekonóm s názvom Kopaničiarske májovky. Ten sa bude konať v piatok 12. mája 2023 o 19.00 h v hlavnej sále Kultúrneho domu Samka Dudíka v Myjave.
Slovenský pohár v športovom kolobežkovaní, priemyselný park Myjava, 13. máj 2023, od 16.00h.
Telovýchovná jednota Spartak Myjava a mesto Myjava vás srdečne pozývajú na 1. kolo Slovenského pohára v športovom kolobežkovaní, ktoré sa uskutoční v sobotu 13. mája 2023 o 16.00 h v areáli Priemyselného parku Javorinská v Myjave.
13. Štefánikova jazda, Bradlo, Vrbovce, Brezová p/B, 13. máj 2023, od 10.00h
V sobotu 13. mája 2023 sa uskutoční 13. Štefánikova jazda organizovaná motoklubom Free Spirit pri príležitosti 104. výročia úmrtia gen. M. R. Štefánika.
Noc múzeí a galérií, Múzeum v Myjave a Košariskách, 13. máj 2023, od 12.00h
SNM – Múzeum SNR v Myjave a Múzeum M. R. Štefánika v Košariskách vás srdečne pozývajú na prehliadky a sprievodný program pripravovaný v rámci tohoročnej Noci múzeí a galérií. Tá nás čaká v sobotu 13. mája 2023.
Program sa začne v oboch múzeách o 12.00 h komentovanými prehliadkami expozícií a inštalovaných výstav. V myjavskom múzeu bude pripravené aj takzvané Vetranie depozitárov – vystavenie verejnosti inak neprístupných predmetov a poznávanie dejín prostredníctvom umeleckých diel v areáli múzea nazvané Galéria v múzeu. O 16.00 h sa tu začne prezentácia reportážnej knihy Ľudia Ukrajiny a beseda s jej autormi, publicistom Branislavom Ondrášikom a fotografom Michalom Burzom. V múzeu na Košariskách sa zasa od 15.00 do 19.00 h uskutoční Bádateľská expedícia – bádanie a odhaľovanie zaujímavostí o pôvode a význame Štefánikových osobných vecí a o 19.00 h bude pripravená komentovaná prezentácia autora kníh o Štefánikovi Miroslava Musila doplnená o hudobné vstupy. Srdečne vás do oboch múzeí v sobotu pozývame!
Jawa 50 retro race, štadión v Prietrži, 13. máj 2023, od 8.00h.
Viac informácií v našom článku:
Otvorenie letnej sezóny, Čachtický hrad, 13. a 14. máj 2023, od 10.00h
V sobotu Vás celým dňom bude sprevádzať gróf František Nádasdy a grófka Alžbeta Báthory. V sobotu o 13:00 šermiarska skupina EXHEREDIS zaháji predaj novej nulovej suvenírovej bankovky a v sobotu aj v nedeľu 11:00 a 15:30 – vystúpenie šermiarskej skupiny EXHEREDIS
Krojová zábava, KD Vrbovce, 13. máj 2023, od 20.00h
Už túto sobotu o 20:00 sa vidíme na KROJOVEJ ZÁBAVE v kultúrnom dome vo Vrbovciach. Do tanca zahrá Kopaničiarska muzika Adama Foltína a kvalitné víno Vám počas celého večera ponúkne rodinné vinárstvo Faluši. Hladní vďaka gulášu a klobásam určite neostanete a tešiť sa môžete aj na tombolu plnú cien od lokálnych výrobcov. Lístky v hodnote 10 € je možné zakúpiť na obecnom úrade Vrbovce alebo prostredníctvom email@example.com.
Podjavorinská päťdesiatka, 13. máj 2023
Májová Podjavorinská päťdesiatka 13. mája pre turistov i cyklistov, organizovaná KST Stará Turá. Turisti si môžu vybrať z množstva variant smerujúcich na Javorinu, pričom Vás autobusy privezú na rôzne štartovné miesta podľa plagátu. Občerstvenie na Holubyho chate.
Spomienkové Služby Božie, ev. kostol Košariská, 14. máj 2023, od 9.30h.
Spolu s Múzeom SNR v Myjave pripravujeme výnimočnú akciu Spomienkové služby Božie, na ktorých si zaspomíname na 170 výročie narodenia Albertíny Štefánikovej (matky generála M.R.Štefánika) a oslávime i deň matiek. Táto akcia prebehne 14.mája 2023 o 9.30 hod. v našom ev. kostole. Srdečne ste všetci vítaní.
Popoludnie na družstevnom dvore, PD Bošáca, 13. mája 2023, od 12.00h.
Priatelia, milí zákazníci, opäť Vás srdečne pozývame k nám na hospodársky dvor, užiť si rodinné popoludnie. Postupne Vám pridáme informácie o parkovaní, občerstvení aj rozložení atrakcií v rámci nášho areálu. Tešíme sa na Vás.
Nenašli ste tu svoje podujatie? Dajte nám vedieť na firstname.lastname@example.org a my ho doplníme.